《吾心》
宋代·释文珦

吾心静而贞，是乃出天禀。
驱之入尘樊，违性岂不甚。
所对非同入，欲语口还噤。
世涂机穽多，动足常懔懔。
今来返中林，夜卧始安枕。
山薇既可餐，清泉大堪饮。
布及极相宜，亦不羡文锦。
斯谋良已臧，余生不须谂。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。